Tonton Trailer A Simple Favor Yang Dibintangi Blake Lively Dan Anna Kendrick
Studio Lionsgate telah melancarkan trailer terbaru filem misteri thriller berjudul A Simple Favor. Anda boleh tonton trailer berkenaan di pemain video dibawah. A Simple Favor mengisahkan tentang Stephanie (Anna Kendrick), seorang vlogger yang cuba merungkai kehilangan rakan baiknya Emily (Blake Lively). Usaha Stephanie disertai suami Emily, Sean (Henry Golding). Filem misteri thriller ini diisi dengan twist, pengkhianatan, rahsia, cinta, kesetiaan, pembunuhan dan pembalasan dendam. Diarahkan oleh Paul Feig (Spy, Ghostbusters, The Heat), filem ini turut dibintangi oleh Andrew Rannells, Linda Cardellini, Jean Smart, dan Rupert Friend. A Simple Favor diadaptasikan dari novel berjudul sama karya Darcy Bell. Filem ini akan ditayangkan pada 14 September 2018, manakala tayangan Malaysia masih tidak diketahui.